ਓਇਨਾਮ ਬੇਮਬੇਮ ਦੇਵੀ
  ਓਇਨਮ ਬੇਮਬੇਮ ਦੇਵੀ (ਅੰਗ੍ਰੇਜ਼ੀ: Oinam Bembem Devi; ਜਨਮ 4 ਅਪ੍ਰੈਲ 1980) ਇੰਫਾਲ, ਮਨੀਪੁਰ ਤੋਂ ਇੱਕ ਸੇਵਾਮੁਕਤ ਭਾਰਤੀ ਫੁੱਟਬਾਲਰ ਹੈ। 2017 ਵਿੱਚ, ਉਸ ਨੂੰ ਯੁਵਾ ਮਾਮਲੇ ਅਤੇ ਖੇਡ ਮੰਤਰਾਲੇ ਦੁਆਰਾ ਅਰਜੁਨ ਪੁਰਸਕਾਰ ਨਾਲ ਸਨਮਾਨਿਤ ਕੀਤਾ ਗਿਆ ਸੀ। ਉਸਨੂੰ ਭਾਰਤੀ ਫੁਟਬਾਲ ਦੀ ਦੁਰਗਾ ਦਾ ਉਪਨਾਮ ਦਿੱਤਾ ਗਿਆ ਸੀ ਅਤੇ ਵਰਤਮਾਨ ਵਿੱਚ ਉਹ ਭਾਰਤ ਵਿੱਚ ਮਹਿਲਾ ਫੁੱਟਬਾਲ ਬਾਰੇ ਜਾਗਰੂਕਤਾ ਫੈਲਾਉਣ ਵਿੱਚ ਸ਼ਾਮਲ ਹੈ। ਓਇਨਮ ਬੇਮਬੇਮ ਦੇਵੀ ਭਾਰਤ ਦੇ ਬਹੁਤ ਹੀ ਵੱਕਾਰੀ ਪੁਰਸਕਾਰ ਪਦਮ ਸ਼੍ਰੀ 2020 ਦੀ ਪ੍ਰਾਪਤਕਰਤਾ ਹੈ।